UNIVERSITATEA POLITEHNICA TIMISOARA

FACULTATEA DE MECANICA

DEPARTAMENTUL Mașini Mecanice Utilaje și Transport

Structura orientativă a proiectului de disertație

Indicații de redactare

Proiectul de diploma va fi redactat pe calculator, folosind ca editor de text una din versiunile Microsoft Word. Se vor folosi caractere având dimensiunea echivalenta cu 11-Times New Roman, spațiul interlinii fund de 1,5. Textul se va imprima pe o singura față a foilor de hârtie. Filele se numerotează. Conținutul lucrării se structurează în capitole și subcapitole identificate prin titlu și număr.

Conținutul proiectului

Coperta: denumirea universității, a facultății și a specializării, denumirea lucrării ("LUCRARE DE DIZERTAȚIE" - la specializările de Studii de Master), numele absolventului și anul în care se susține proiectul conform model anexat.

Pagina de titlu: denumirea universității, a facultății și a specializării, denumirea lucrării "LUCRARE DE DIZERTAȚIE" - la specializările de Master) tema proiectului, numele absolventului, numele cadrului didactic îndrumător de proiect și anul în care se susține proiectul conform model anexat.

Plan tematic: formular care se preia de pagina departamentului, se completează de către cadrul didactic îndrumător și se înmânează absolventului în momentul repartizării temei.

Cuprinsul: va conține lista completa a capitolelor, subcapitolelor și anexelor, cu indicarea paginilor de început.

Prezentarea temei (2...3 pagini): explicații asupra semnificației temei și domeniului de aplicabilitate a proiectului, precizarea limitelor în dezvoltarea temei, enumerarea cerințelor impuse.

Partea I - considerații teoretice (studiu bibliografic) (10 .. 15 pagini): se prezintă o sinteză a cunoștințelor actuale în domeniul abordat și bazele teoretice ale metodelor și procedeelor aplicate în dezvoltarea temei. Textul se structurează în capitole și subcapitole. În text se indică sursele bibliografice ale informației prezentate, prin precizarea numerelor de ordine din lista bibliografică de la sfârșitul proiectului (exemplu: [9] ). În text se inserează tabele, diagrame sau desene explicative, ori de câte ori acestea sunt necesare. pentru claritatea prezentării. Aceste elemente grafice se numerotează, iar referirile la ele se indica în text prin precizarea numărului figurii.

Partea II - rezolvarea temei de proiect (45 .. 55 pagini): se precizează cu claritate cerințele impuse prin temă. Se prezintă în ordine logica etapele parcurse în rezolvarea temei, cu justificarea riguroasă a fiecărui pas, afirmații sau opțiuni. Elementele justificative (dezvoltări matematice, programe, calcule, construcții grafice, etc.) se includ în prezentare sau, dacă au extindere mare, în anexele proiectului. În text se inserează tabele, diagrame sau desene explicative, ori de cate ori acestea sunt necesare pentru claritatea prezentării. Aceste elemente grafice se numerotează, iar referirile la ele se indică în text prin precizarea numărului figurii. Aceasta parte (cea mai consistentă din cadrul proiectului) se structurează, ca și partea I, în capitole și subcapitole numerotate, identificate prin titluri cât mai relevante.

Concluzii (5 .. 10 pagini): se prezintă sintetic rezultatele obținute, se evaluează domeniul de aplicabilitate a proiectului și se propun perspectivele și direcțiile de dezvoltare ulterioara a temei.

Bibliografia: se prezintă lista numerotată a lucrărilor (cărți, articole, cataloage, standarde, brevete, documentații în format electronic disponibile pe Internet) consultate de absolvent pe parcursul elaborării proiectului. Lista se ordonează alfabetic după numele autorilor lucrărilor. Elementele din lista se editează după modelul următor :

*[7] NUME Prenume, - Denumire material, Editura, Localitatea, An*

Anexele la proiect: sursele programelor realizate, schemele bloc și schemele electronice proiectate, anexe de calcul, extrase de catalog, etc. Anexele se numerotează distinct și se trec în cuprinsul proiectului.

Toate proiectele care conțin aplicații software vor avea atașate (într-un plic adecvat lipit pe interiorul coperții a dona) DVD sau CD-ROM-uri cu aplicațiile respective și lucrarea în format pdf cu rezumatele in format pdf.

La cererea îndrumătorului proiectul poate fi însoțit de alte materiale anexe elaborate de absolvent: manual de utilizare, fișa sau carte tehnică, pliant publicitar etc.

NOTA: Modelele pentru coperți vor fi adoptate în comun acord cu cele existente la ora actuală în Departament.